اویان نیوز: داعشین حملهسیندن سونرا ائولرینی ترک ائتمیش اولان عربلره، پئشمرگه طرفیندن ائولرینه دؤنمه اجازهسی وئریلمیر.
اویان نیوز-ون TRT تورکودن آلدیغی معلوماتا گؤره، بیرلشمیش میلتلر انسان حاقلاری ایزلمه هؤرگوتو، یاییملادیغی بیر راپوردا، عراقدا پئشمرگه گوجلرینین، ساواش سببی ایله ائولرینی ترک ائتمیش عربلرین ائولرینه دؤنمهلرینه انگل اولدوغونو یازدی.
العربیهنین وئردیگی خبره گؤره، عراق مرکزی حکومتی ایله بؤلگهسل کورد یؤنتمی آراسیندا دارتیشیلان بؤلگهلرده یاشایان و داعشین حملهسیندن سونرا ائولرینی ترک ائتمیش اولان عربلره، پئشمرگه طرفیندن ائولرینه دؤنمه اجازهسی وئریلمیر.
ایزلمه هؤرگوتونون راپورونا گؤره، بونا قارشیلیق کوردلرین بو بؤلگهلره دؤنمهلرینه، قاچمیش اولان عربلرین ائولرینه یئریشمهلرینه بئله اذن وئریلیر. هؤرگوت، نینوا و اربیلده عربلره قارشی یئریدیلن «آیریمچی سیاستلرین» ثبت ائیلدیگی و الده اولدوغونو بیلدیریر.
گئچن ایل داعشین عراقین قوزئیینه سالدیریلاریندان سونرا چئکیلن عراق اوردوسونون یئرینی کورد گوجلری دولدورموش، بیر چوخ بؤلگه اؤزللیکه کرکوکو کنترل آلتینا آلمیشدیلار.
azb_Arab azb_Arab azb_Arab azb_Arab azb_Arab